mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk mk mk hbs_cyr mk mk hbs_cyr mk mk mk mk mk mk mk en mk mk ru mk mk mk hbs_cyr mk mk mk ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk hbs_cyr ru mk ru mk mk mk mk mk mk mk mk mk mk mk mk mk mk mk mk mk mk mk mk mk mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Путин во Иран на самитот за Сирија | МКД.мк
Мајсторија на Левандовски за победа против Мајорка и прво...
Милан во луда завршница стигна до победа против Емполи (...
МЗТ загуби убедливо но не се посрамоти на гостувањето кај...
Дибала и Смолинг погодија за пресврт и славје на Рома на...
Битиќи ја одби поканата на Мицкоски и го повика в среда на...
Запленети над 200 метри кубни бесправно исечени дрва
Во сенка на војната во Украина
Путин во Иран на самитот за Сирија
Рускиот претседател Владимир Путин во вторникот пристигна во Техеран на разговори за сириската војна на тристран самит засенет од последиците од војната на неговата земја против Украина.
Путин патува во странство само вторпат откако нареди инвазија на Украина, за да присуствува на собирот на кој учествува и турскиот претседател Реџеп Таип Ердоган.
Самитот доаѓа неколку дена откако американскиот претседател Џо Бајден го посети Блискиот Исток за прв пат во своето претседателствување, а попат застана во регионалните непријатели на Иран, Израел и Саудиска Арабија.
Тоа е прв самит чиј домаќин е иранскиот ултраконзервативен претседател Ебрахим Раиси откако ја презеде функцијата минатата година и наводно има цел да му се стави крај на повеќе од 11-годишниот конфликт во Сирија.
Сите тројца се вклучени во конфликтот, при што Иран и Русија го поддржуваат сирискиот претседател Башар ал Асад, а Турција ги поддржува бунтовничките сили.
Пред трилатералниот состанок, иранскиот врховен водач, ајатолахот Али Хаменеи се сретна со Ердоган, кој постојано се закануваше дека ќе започне нова воена офанзива против курдските милитанти во северна Сирија.
Хаменеи го предупреди турскиот лидер дека таквиот потег ќе биде „штетен“ за регионот и повика прашањето да се реши преку дијалог меѓу Анкара, Дамаск, Москва и Техеран.
Ердоган, говорејќи подоцна на заедничката прес-конференција со својот ирански колега, рече дека курдските милиции предизвикале „големи проблеми“ и за Иран и за Турција.
„Треба да се бориме против овие терористички организации солидарно и во сојуз“, додаде тој.
Претседателите, исто така, го надгледуваа потпишувањето на голем број договори во различни области, вклучително и во трговијата и економијата.
Ердоган со месеци нудеше да се сретне со Путин во обид да помогне во решавањето на зголемените глобални тензии.
„Тајмингот на овој самит не е случајност“, рече рускиот аналитичар Владимир Сотников.
„Турција сака да спроведе ‘специјална операција’ во Сирија исто како што Русија спроведува ‘специјална операција’ во Украина“.
Турција почна серија напади врз Сирија од 2016 година, врз курдските милиции, како и врз џихадистите на групата Исламска држава и лојалистите на Асад.
Путин и Ердоган ќе разговараат за механизмите за извоз на житото од Украина, изјави извор од Кремљ.
Војната на Русија против Украина масовно ги попречи испораките од еден од најголемите светски извозници на пченица и друго жито, предизвикувајќи стравувања од глобален недостиг од храна.
Турција - членка на НАТО што е во пријателски односи и со Русија и со Украина - ги предводеше напорите за обновување на испораката на жито.
На крај, Ердоган се надева дека ќе добие „зелено светло“ од Путин и Раиси за воената операција на Турција во Сирија, рече Синан Улген од Карнеги Европа.
Шефот за надворешна политика на ЕУ, Жозеп Борел, во понеделникот предупреди дека руската блокада на украинските пристаништа е закана за снабдувањето на безброј илјади ранливи на глад.
Борел ова прашање го нарече „прашање на живот и смрт за многу човечки суштества“.
Во неделата, еден ден откако Бајден ја заврши турнејата на Блискиот Исток, Иран ги обвини Соединетите Држави дека предизвикуваат кризи во регионот.
Бајден вети дека САД нема да „толерираат напори на која било земја да доминира со друга во регионот преку воени засилувања, упади и/или закани“, во врска со Иран.
Во говорот на саудискиот самит на арапските земји од Персискиот Залив, како и Египет, Јордан и Ирак, Бајден ги увери собраните дека САД ќе останат целосно ангажирани на Блискиот Исток.
„Нема да заминеме и да оставиме вакуум што треба да го пополнат Кина, Русија или Иран“, рече тој.
По состанокот, во заедничката изјава лидерите се обврзаа да ја „зачуваат регионалната безбедност и стабилност“.
Беа нагласени и дипломатските напори да се спречи Иран да развие нуклеарно оружје, цел што исламската република отсекогаш негираше дека ја бара.
Во неделата, Иран ги обвини САД дека „уште еднаш прибегнаа кон неуспешната политика на иранофобија, обидувајќи се да создадат тензии и кризи во регионот“.
Соединетите Држави минатата недела обвинија дека Иран планира да ѝ испорача „стотици беспилотни летала“ на Русија за да ѝ помогне во нејзината војна против Украина, обвинение што Исламската Република го отфрли како „неосновано“.
Легенда под Главна слика
Лидерот на Чеченија повика на употреба на...
Захарова се огласи: Дали Русија црта нова карта...
Нов државен удар во Буркина Фасо, сменет...
Украинската војска објави дека опколила илјадници...
Подољак: Преговори се можни, но само со нов...
Министрите на ЕУ постигнаа договор за намалување...
19 Јули 2022 - 18:08
Путин, Ердоган и Раиси следната недела во Техеран
Путин праќа јасна порака до Западот дека Русија ќе гради врски со американскиот непријател Иран
Путин за разговорот со иранскиот и турскиот претседател: Средбата беше мошне корисна
Ердоган разговараше со Путин и со Зеленски
Уапсен е српскиот силувач против чие интервју се одржаа...
Лидерот на Чеченија повика на употреба на нуклеарно оружје...
Русите употребија вето на резолуција во ОН, Кинезите и...
Вашингтон: Сега не е време за членство на Украина во НАТО
Русите го приведоа генералниот директорот на нуклеарната...
Што се чита во комшии?
Нема каде нема да ти изникне аналитичар
Клип со кој се бара да се затвори кандидатурата за гол на...
Овие не знаат кај тераат
Сама си го бараше
Кажи дека си фатил 30 години помлада швалерка без да...
„Петте минути“ на Џорџа Мелони
Одлучната изборна победа на италијанската десница овозможува нејзиниот лидер да биде првата жена премиер во Италија и прва која тврди дека недвосмислено има постфашистичко потекло.
Ристо Цицонков Не бетонизација на градот Скопје, туку...
Нов фронт за работа на градежните фирми на веќе изградените згради (и куќи) треба да биде топлинската изолација.
Скриените облици на конверзионата терапија
Во Македонија не постои никаква забрана за конверзиона терапија, а лиценцираните психолози што може да се јават како спроведувачи или наведувачи на ваква „терапија“, за жал, не сносат никакви последици.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by